இது தவிர, திருமணமான பெண்கள், தென்னம்பாளையால் ஆன மதுக்கலயங்களை,மேல் சட்டை அணியாமல் ஏந்திச் சென்று, ஏழைகாத்தம்மன் கோயிலில் சென்று, சமர்ப்பித்து வேண்டுகின்றனர். இதனால் அவர்களின் குடும்ப வாழ்வு செழிக்கும் என்பது ஐதீகம். தங்கள் வேண்டுதல் நிறைவேறிய பக்தர்கள் , களிமண்ணால் செய்யப்பட்ட அம்மன் சிலைகளையும் கையில் ஏந்தி, கோயிலில் சென்று நேர்த்திக்கடன் செலுத்துகின்றனர். அது மட்டுமல்லாது, இளைஞர்களும் சிறுவர்களும் வைக்கோல் பிரியில் பொம்மைகள் செய்து, இறுதி நாளன்று வேஷம்கட்டியும், வண்ணக்கொடிகள் தூக்கியும் ஊர்வலம் வந்து, கோயிலுக்குச் சென்று பிரார்த்தனை செய்கின்றனர்.